वे शाम 6 बजे से रात 9 बजे तक अपने ऑटो को एंबुलेंस बनाकर चलाते हैं। लेकिन उन्हें रात में कभी भी फोन कर दिया जाए तो वे हाजिर हो जाते हैं। इतना ही नहीं दिन में ऑटो चलाने से जो कमाई होती है उसमें से भी वो गरीबों को दान कर देते हैं। उन्होंने कहा, 'मैं यह काम पिछले एक सालों से कर रहा हूं। इस काम से मुझे इतनी खुशी मिलती है जितनी मैं किसी दूसरे काम से नहीं हासिल कर सकता हूं। मैं हमेशा से समाज सेवा करना चाहता था, अब मैं इस लायक हो गया हूं तो कर भी रहा हूं। मैं ऐसा करते हुए काफी खुश भी हूं।'